Coreea de Sud, gata să ajute România la achiziționarea de noi mașini de luptă pentru infanterie și tancuri. Sud-coreenii urmează să facă și o fabrică pentru obuziere
Seok Jong-gun, șeful agenției de achiziții publice pentru apărare din Coreea de Sud a discutat cu oficiali români despre planurile țării noastre de a achiziționa noi echipamente militare și despre întărirea cooperării în industria armamentului în cadrul unei vizite efectuate săptămâna trecută în România, a informat luni, 31 martie, biroul oficialului sud-coreean citat de agenția de presă sud-coreeană Yonhap.